b'\n_START_ARTICLE_\nRecidiv\n_START_PARAGRAPH_\nRecid\xc3\xadv pomeni v medicini ponovitev bolezni (na primer raka, bolezni odvisnosti in drugih psihiatri\xc4\x8dnih bolezni, oku\xc5\xbeb ...) pri istem bolniku. Soroden izraz je rel\xc3\xa1ps, ki se uporablja bodisi sopomensko bodisi v o\xc5\xbejem pomenu za ponovitev bolezni ali le nekaterih bolezenskih znakov kmalu po predhodnem izbolj\xc5\xa1anju.\n_START_SECTION_\nOnkologija\n_START_PARAGRAPH_\nPri raku govorimo o recidivu oziroma relapsu, ko se bolezen ponovi po predhodni zazdravitvi (remisiji). Praviloma je recidiv raka posledica nepopolne odstranitve tumorja oziroma vseh rakavih celic._NEWLINE_Do recidiva lahko pride lokalno (tumor se pojavi na istem mestu) ali sistemsko (rak se ponovi z zasevki v oddeljenih organih).\n_START_SECTION_\nBolezni odvisnosti\n_START_PARAGRAPH_\nPrepre\xc4\x8devanje recidiva je eden klju\xc4\x8dnih postopkov v zdravljenju odvisnosti, saj so recidivi ena od zna\xc4\x8dilnosti te motnje. Podobno kot se dogaja bolnikom, ki se zdravijo zaradi astme ali hipertenzije, tudi pri odvisnih prihaja do ob\xc4\x8dasnih poslab\xc5\xa1anj oziroma recidivov bolezni. Pomembno je, da bolnik prepozna in obvladuje dejavnike, ki lahko pove\xc4\x8dajo tveganje za recidiv (na primer stres ali pojav okoli\xc5\xa1\xc4\x8din, v katerih je bolnik v preteklosti podlegel vedenju odvisnosti). _NEWLINE_Recidivi se lahko pojavijo tako pri kemi\xc4\x8dnih odvisnostih (na primer od alkohola, cigaret, kokaina) kot tudi nekemi\xc4\x8dnih (na primer odvisnost od iger na sre\xc4\x8do, nakupovanja, spolnosti).'